Carpark North
Carpark North, dansk rockgruppe dannet i 1999 af Lau Højen, sang og guitar, Søren Balsner, bas og keyboard, og Morten Thorhauge, trommer. Gruppen spiller såkaldt elektrorock, melodiøs, undertiden pompøs poprock med påvirkninger fra electronica. Trioen albumdebuterede med Carpark North (2003) og fik et hit med sangen Transparent And Glasslike. Carpark North har siden udsendt albummene All Things To All People (2005) og Grateful (2008).